b'\n_START_ARTICLE_\nPeter Gavrilovi\xc4\x8d Liha\xc4\x8dov\n_START_SECTION_\n\xc5\xbdivljenje\n_START_PARAGRAPH_\nLeta 1772 je vstopil v 2. fusilirski polk, s katerim se je leta 1783 udele\xc5\xbeil bojev na Krimu. Naslednje leto je bil povi\xc5\xa1an v podporo\xc4\x8dnika; v letih 1789-90 se je udele\xc5\xbeil vojne proti \xc5\xa0vedom._NEWLINE_Za zasluge med vojno je bil povi\xc5\xa1an v stotnika, nato pa je bil 22. maja 1797 povi\xc5\xa1an \xc5\xa1e v podpolkovnika in hkrati imenovan za poveljnika 17. lovskega polka. 14. novembra 1797 je postal polkovnik in 31. oktobra 1798 generalmajor. 8. marca 1800 se je njegov polk pre\xc5\xa1tevil\xc4\x8dil v 16. lovski polk; poveljeval mu je vse do 13. januarja 1808. _NEWLINE_Med letoma 1793 in 1808 se je bojeval na Kavkazu; v tem \xc4\x8dasu je pri\xc4\x8del z revolucionarnimi spremembami v izobra\xc5\xbeevanju vojakov (gorsko bojevanje, uporaba bajoneta, natan\xc4\x8dno streljanje,...). 13. januarja 1808 se je upokojil. _NEWLINE_12. aprila 1809 je bil ponovno sprejet v voja\xc5\xa1ko slu\xc5\xbebo kot poveljnik Tomskega mu\xc5\xa1ketirskega polka; slednji je bil 22. februarja 1811 preoblikovan v pehotni polk, kateremu je poveljeval vse do smrti. Istega leta je postal poveljnik \xc5\xa1e 24. pehotne divizije, s katero se je udele\xc5\xbeil patriotske vojne. Kot edini ruski general je bil ujet med bitko za Borodino. Decembra 1812 so ga ruski vojaki osvobodili v K\xc3\xb6nigsbergu.'